पुरानी रंजिश, दो पक्षों में मारपीट चार के खिलाफ मामला दर्ज
जांजगीर-चांपा | पेड़ काटने एवं पुरानी रंजिश को लेकर दो परिवारों के बीच गुरूवार की सुबह जमकर मारपीट हो गई। पुलिस ने चार लोगों के खिलाफ मामला दर्ज किया है। मामला जांजगीर थाने का है। पुलिस से मिली जानकारी के अनुसार वार्ड क्रमांक 15 में कालिका होटल जांजगीर के पीछे डबरीपार निवासी पंकज यादव एवं पवन यादव के बीच पारिवारिक जमीन को लेकर विवाद है।
जिसे लेकर दोनों परिवारों के बीच विवाद चल रहा है। गुरूवार की सुबह उस विवादित जमीन पर लगे बबूल के पेड़ को पवन यादव काट रहा था जिसे पंकज के बड़े भाई परमेश्वर ने मना किया। इसी बात को लेकर दोनों परिवारों के सदस्यों के बीच विवाद शुरू हो गया। इतने में पवन यादव व उसके रिश्तेदार मातादीन यादव, प्रेम यादव और लालू यादव ने मिलकर पंकज यादव, परमेश्वर यादव और उसकी बहन शीला यादव के ऊपर राड व लाठी डंडा से हमला कर दिया। पड़ोसियों ने दोनों पक्षों को जाकर रोका तब जाकर मामला शांत हुआ।
पंकज यादव की रिपोर्ट पर पुलिस ने चार लोगों के खिलाफ भादंवि की धारा 294, 56, 323 के तहत मामला दर्ज कर विवेचना में लिया है।
--------------
hin_Deva hin_Deva hin_Deva awa_Deva unk